‘ধরণী দ্বিধা হও’- এ কথা বলা ছাড়া আর কী করার আছে? তৃতীয় দফার নির্বাচনে মারা গিয়েছিল তিনজন। শ্রীপুরে একজন ছাত্রলীগকর্মীর মৃত্যু হয়েছিল কেবল আওয়ামী লীগের তৃণমূলকে উপেক্ষা করে ওপর থেকে প্রার্থী চাপিয়ে দেওয়ার জন্য। এবার একই ঘটনা ঘটেছে গজারিয়ায়। সেখানে একজনকে মনোনীত করেছিল তৃণমূল নেতা-কর্মীরা। কিন্তু অন্যজন এ সিদ্ধান্ত উপেক্ষা করে প্রার্থী হয়েছিলেন- এ নিয়ে দ্বন্দ্ব-সংঘাত চলছিল। ভোটগ্রহণের দিন যার বলি হলেন আওয়ামী লীগের নেতা ও বালুয়াকান্দি ইউনিয়ন পরিষদের চেয়ারম্যান শামসুদ্দিন প্রধান। কিন্তু এসবের কোনো কিছুতেই আওয়ামী লীগ নেতৃত্বের কিছু যায়-আসে বলে মনে হয় না।